
J e g y z ő k ö n y v


Készült Bácsalmás Város Önkormányzata Képviselő-testületének 2016. október 18-án, 15 óra 50 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária, valamint Schaffer Tünde képviselők (6);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Prikidánovics Antal szociális és hatósági osztályvezető, dr. Sövény Mihályné és Szenténé Neumann Katalin pénzügyi és fejlesztési bizottsági tagok, valamint Dervalics Roland városüzemeltetési ügyintéző (6);

Jegyzőkönyvvezető: Deák Szabina testületi ügyintéző;

Az ülésről távolmaradt: Márai András, Nagy Gábor és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő van jelen (67 %). Jegyzőkönyv-hitelesítőknek dr. Bakó Mária Lujza és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

220/2016. (X. 18.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete dr. Bakó Mária Lujza és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendi pont megtárgyalását javasolja, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

221/2016. (X. 18.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2016. október 18-i rendkívüli ülésén a következő napirendi pontot tárgyalja meg:

1. A Bácsalmás, gr. Teleki J. u. 11. sz. alatti élelmiszer és húsbolt rendeltetésű, nem lakás célú ingatlan bérbeadására kiírt pályázat elbírálása (1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők


1. napirendi pont

A Bácsalmás, gr. Teleki J. u. 11. sz. alatti élelmiszer és húsbolt rendeltetésű, nem lakás célú ingatlan bérbeadására kiírt pályázat elbírálása 
(Az 1. sz. előterjesztés a jegyzőkönyv melléklete.)

Németh Balázs polgármester elmondja, hogy az október 25-i ülésükön döntöttek volna a helyiség bérbeadásáról, de igény merült fel a korábbi használatba adásra. Ismerteti az előterjesztés lényegét, hozzátéve, hogy a pályázatot tartalmazó boríték felbontására a mai pénzügyi és fejlesztési bizottsági ülésen került sor. A bizottság megállapította, hogy a pályázat megfelel a pályázati kiírásban foglalt követelményeknek, és javasolja a Javani Kft.-vel való szerződéskötést 2016. október 19-től 2018. október 31-ig. Kérdés, észrevétel nem lévén az előterjesztés határozati javaslatának az elfogadását – a Javani Kereskedelmi és Szolgáltató Kft.-vel való szerződéskötéssel és a bérbeadás kezdő időpontjának 2016. október 19-ére történő változtatásával – szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

A Bácsalmás, gr. Teleki J. u. 11. sz. alatti 
élelmiszer és húsbolt rendeltetésű, 
nem lakás célú ingatlan bérbeadására 
kiírt pályázat elbírálása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Bácsalmás, gr. Teleki J. u. 11. sz. alatti, 99,70 m²-es, élelmiszer és húsbolt rendeltetésű, nem lakás célú önkormányzati ingatlan használatára 2016. október 19-től 2018. október 31-ig bérleti szerződést köt a Javani Kereskedelmi és Szolgáltató Kft.-vel (6722 Szeged, Bécsi körút 23. fszt. 1.)

2.	A helyiség bérleti díja 2016. évre 56.528 FT/hó+ÁFA. A szerződéskötés előfeltétele a bérleti díj egy havi összegének megfelelő kaució befizetése.

3.	A Képviselő-testület felhatalmazza Németh Balázs polgármestert a bérleti szerződés aláírására.

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dervalics Roland városüzemeltetési ügyintéző
- levélben: a pályázó

Németh Balázs polgármester – több napirendi pont nem lévén – megköszöni a részvételt, és az ülést 15 óra 59 perckor berekeszti.

K. m. f.

